ટૂંકમાં દરેક જણને એમ લાગે છે કે મારા સિવાય દુનિયામાં દરેક જણ મૂરખ જ છે. જો કે થોડું આત્મનિરિક્ષણ કરીએ તો ખ્યાલ આવે છે કે આપણે પોતે ઘણીવાર અને વારંવાર મૂર્ખાઈભર્યું વર્તન કે કાર્ય કરતા હોઈએ છીએ અને તેને દોહરાવતા પણ હોઈએ છીએ. વાસ્તવમાં દરેક જણ નાની-મોટી મૂર્ખાઈ તો કરતા જ રહેતા જ હોય છે. ફર્ક માત્ર એટલો છે કે કોઈને તેનો અહેસાસ તરત જ થઇ જાય છે, તો વળી બીજા કોઈને તેનો અહેસાસ બે-ચાર મહીને કે વર્ષે થાય છે. જયારે કોઈ તો એવા રીઢા અને અહંકારી હોય છે કે જુવાનીમાં કરેલી મૂર્ખાઈઓ ઘરડા થાય તો ય સ્વીકારતા નથી.